

Kopo ya ho ngodisa lehae la maqheku

Tlhaloso
Mehato e latelwang
Molao o sebediswang
Maemo a tshebeletso
Ditjeo
Diforomo tse tlatsuwang
Dintlha tsa bao o ka iteanyang le bona

Tlhaloso

Tshebeletso ena ke ya batho kapa mekgatlo e batlang ho ngodisa lehae la maqheku.

Hodimo

Mehato e latelwang

Tlatsa foromo ya kopo ofising e haufi le moo o dulang ya Lefapha la Ntshetsopele ya Setjhaba.
Tlatsa foromo ka pela mohlanka wa Lefapha.
Fumana rasiti ha o kenya kopo ya hao mme o e boloke jwalo ka bopaki ba kopo ya hao.
Ha kopo ya hao e sa ananelwa, o tla tsebiswa ka ho ngollwa o bolellwa lebaka le entseng hore e se ke ya atleha.
Ha o sa dumellane le qeto, etsa boipiletso ho Letona la Ntshetsopele ya Setjhaba kapa Setho sa Lekgotla la Phethahatso ofising ya naha kapa ya provinse ya Lefapha mme o hlalose hore ke ka baka lang o sa dumellaneng le hoo.
Etsa boipiletso matsatsing a 90 ka mora ho fumana tsebiso e mabapi le sephetho sa kopo ya hao.

Hodimo

Molao o sebediswang



Older Persons Act, 2006  
Aged Persons Amendment Act, 1998  
Aged Persons Act, 1967  

Hodimo

Maemo a tshebeletso

Ho ka nka dibeke tse nne ho sebetsa kopo ya hao.
Mosebeletsi wa setjhaba o tla kopa bakgetha-tema ba bang ba jwalo ka bahlanka ba tsa bophelo bo botle le mohlanka wa mmuso wa selehae ho batlisisa ka sebaka seo ho rerwang hore se be lehae la maqheku.
E mong le e mong wa bakgetha-tema o tla ngola pehelo ka ho ya ka seo a se fumaneng.
Dipehelo tsa bona di tla romelwa ofising e haufi ya Lefapha la Ntshetsopele ya Setjhaba ho ya fumana kananelo ya ho qetela.

Hodimo

Ditjeo

Ditjeo tsa ngodiso di itshetlehile hodima taba ya hore na ho na le mehlodi ya thuso mme di fapana ka ho ya ka diprovinse.

Tekolo ya lehae le ngodiso ya lona ke mahala.

Hodimo

Diforomo tse tlatsuwang

Diforomo tsa kopo di fumaneha ofising e haufi le wena ya Lefapha la Ntshetsopele ya Setjhaba.

Hodimo

Dintlha tsa bao o ka iteanyang le bona


