Letsatsi la Matjhaba la Bofetoledi 2010
Lepetjo la LMb selemong sena e ne e le “Boleng ba Bofetoledi bakeng sa Mantswe a Fapaneng”. Phatlalatso ya masedinyna e ntshitsweng ke FIT e fumaneha websaeteng ya MBAB (www.translators.org.za) > Int. Translation Day).
MBAB e ketekile le ho ba le seabo ho nyolla seriti sa profeshene ka ditsela tse ngata:
Boland Chapter e ketikile sehopotso sa yona sa dilemo tse 20 ka la 18 Lwetse Welgemeend Motse Kapa ka dijo tsa motsheare tse hlabosang le seminari e tletseng bophelo e malebana le lepetjo la LMB 2010. Dibui e ne e le ditho tsa MBAB Sharon Tabraham, Barbara Bohle, Alta van Rensburg, Johan Blaauw le Anne-Marie Beukes. Dikhopi tsa puo tse neng di etswa seminaring di fumaneha websaeteng ya MBAB. Ikopanye le Wilna Liebenberg (wilna@leiben.co.za kapa 082 824 8910) bakeng sa tjhabisetso ya kamoo o ka kenang ho chapter ka teng.
Setho sa Lekgotla Manzo Khulu o ile a tshetlehela baithuti puo Tshwane University of Technology Letsatsi la Phetolelo khempaseng ya Shoshanguve Borwa ka la 22 Lweetse. Dibui tse ding di ne di kenyeletsa setho sa MBAB  Mashite Mogale ya tswang GCIS le Dr Masubelele ya tswang UNISA. Ketsahalo e entse karolo ya tse etellang pele Letsatsi la Bojalefa ka la 24 Lwetse mme lepetjo le akaretsang le ne le re ke tlameho ya MaAfrika Borwa ho sebedisa le ho phahamisadipuo tsa ona tsa lapeng ka ho fapana.
Modulasetulo wa MBAB Anne-Marie Beukes o ile a kena dipuisanong le Safm ka la 30 Lwetse tse mabapi le phetolelo le botoloki ka hare ho Afrika Borwa, moo bamamedi ba ileng ba bontsha ho tshwenyeha mabapi le boleng ba botoloki makgotleng a dinyewe.
MBAB le Van Schaik Publishers hlophisetsa ho phatlalatswa ha buka ya Veeltalige Vertaalterminologie/Multilingual Translation Terminology e ngwetsweng ke Anne-Marie Beukes le Mame Pienaar (eo e leng setho sa MBAB) ka la 30 Lwetse moketjaneng Univesithing ya Johannesburg. 
Johan Blaauw, motlatsamodulasetulo wa MBAB , a fana ka puo ka MBAB ho North-West Provincial Language Service' ka keteko ya LMB ka la 30 Lwetse. Dibui tse ding di ne di kenyeletsa Prof. S Sebate ya faneng ka puo e akaretsang ya sepheo sa tshebediso ya dingolwa tsa phetolelo ho ya dipuong tsa MaAfrika mme Edwin de Klerk a etsa tshupiso ya Trados.
Johan o bile le seabo ho ketekweng ha LMB ya PanSALB North West le North West Universith Potchefstroom Karolo ya pele ya lenanetsamaiso le ne le le hodima mekgwa e ka latelwang ya ho theha mokgatlo wa bafetoledi le ditoloko Provenseng ya Leboya Bophirma (mothating wa jwale o tla bitswa North West Language Practitioners’ Association) Karolo ya bobedi ya lenanetsamaiso le ne le tjhorisitse maikutlo ho lepetjo la LMB, haholoholo ho ntlafatsa boleng ka ho sebedisa mehlodi e teng ho basebedisi ba puo. Dipuo tse ding di ile tsa etswa ke NWU’s Centre for Text Technology (CtexT) le National Language Body ya SeAfrikaanse, moo dipuisano di neng di le hodima bahlahlobi ba ho ngolwa tsa dipuo tsa MaAfrika mme CtexT e entse lenaneo la mahala la phetolelo, Autshumato
Setho sa MBAB Tammy Baikie o ngotse ditaba ka phetholelo bakeng sa Mail & Guardian (e tla phatlalatswa ka la 15 Mphalane). 
Alliance of Language and Media Practitioners (LAMP)
(Bohatammoho ba Puo le Basebetsi ba Ditaba (BPBD)
MBAB e sebetsa mmohole PEG (Professional Editors’ Group), Safrea (Southern African Freelancers Association) le WGSA (Writers Guild of SA) ho bopa bohatammoho bo nyehlileng ba puo le basebedisi ba ditaba. Nakong e sa fediseng pelo, mekgatlo e meng e jwalo e tla atamelwa hore e kene bohatammohong. Sepheo ke ko kopanya mehlodi e le ho eketsa phephetso mekgatlong ya ditaba, ho nyolla seriti setjhabeng le ho abelana boiphihlelo, ho ntse ho tsitlalletswe ho boloka boona ba mokgatlo ka mong. Tokomane ya tshebedisano e ntse e ralwa mme ditho di tla tsebiswa ka kgatelopele ha nako e ntse e ya. 
Boingodiso ba botoloki ba kemelano
Diteboho ho ditho tsa rona tse bileng le seabo tekolo e seng molaong e mabapi le boingodiso ho botoloki ba kemelano bo bokgutshwane. Re amohetse dikarabo tse 100 mme ho bonahala ho na le tlhokeho e eketsehileng bakeng sa rona ho nahana ka ho ba le mofuta ona boingodiso. Mohato o latelang ke wa ho etsa qeto ya hore na re etse jwang ho hlahloba bahlahlobuwa.
	Hopola hore MBAB e se e ntse e nehelana ka botoloki ba ka nako e le nngwe, phetholelo e akaretsang, phetholelo ya ho nkiswa kano, bohlophisi ba puo le mareo, mmoho le boingodiso ba dikhampani tsa diofisi le mekgatlo. Ikopanye le mohlanka ya boingodiso (exam@translators.org.za) bakeng sa tjhabisetso e eketsehileng.
Botho
Ditho tse ntjha: Laetitia Allen, Michelle Andrews, Evert Beukes, Joanne Davies, Rachel Mashala, Siphiwe Mkhatshwa, Estelle Neethling, Gangonde Pidi Pidi, Celeste Ruiters, Sylvia Scholz.
Tsa Boingodiso bo botjhaba: Gail Zizzamia Phetholelo e nkisitsweng kano ya Setadiana-Senyesemane
Ditaba tse tswang FIT
FIT EC e tla ba le kopano e latelang Macau ka la 4 le 5 Pudungwana 2010. Marion Boers (Setho sa phethahatso sa MBAB) o tla ya boemong ba hae jwaloka modulasetulo. 
Kgatiso ya morarao ya lesedinyana la FIT, Translatio, e a fumaneha jwale ho http://www.fit-ift.org/cms/uploads/file/infofit_documents/17921_Translatio_No3_2010_WEB.pdf. Kgatiso ena e tlaleha diketsahalo tse hlophisitsweng ke ditho tsa mekgatlo tsa New Zealand, Cuba, Venezuela le Argentina e eee hlalosa motsamao  wa Bongodi ba FIT ho hlaha Montreal ho ya Basel, Switzerland le ho hlomamiswa ha Molaodi e motjha, Jeannette Orsted. 
Teknoloji ya Phetholelo phehisano ya LMP O sebedisa dinolo tsa khomputa e etsang  mosebetsi wa hao o be le tlhahiso e phahameng kapa o thabise? Ha ho le jwalo, ka kopo romela tlhalosoya dinolo tsa khomputa, kamoo e o thusang ka teng jwaloka mofetoledi le kamoo bafetoledi ba bang ba ka fumanang khopi. Lebitso la hao le tla kenya ka lebokoseng la mabitso a tla holwa bakeng sa ho hapa dimpho tse hlophisitsweng ke Komiti ya FIT Translation Technology. Tlhahisoleseding ya tsohle tse rometsweng e tla fumantshwa bohle. Bahlodi ba tla kengwa websaeteng ya FIT, mmoho le profaele e kgotswane ya boprofeshenale. Ha ho tjhelete e lefuwang ho kenenla tlhodisano. Ba kenelang tlhodisano ba tshwanetse hore e be ditho tsa FIT mme ba fane ka lebetso la mokgatlo le dintlha tsa bona tsa kgokahanyo. Letsatsi la qetelo la ho romelwa ha dintlha tsa phehisano ke Labohlano, 3 Tshitwe 2010. Dintlha tsa pheisano di romelwe bohareng ba imeili ho FITtrantech@gmail.com Bahlodi ba tla phatlalatswa ka Pherekgong 2011. 
Tse Kgahlisang
Tlhahisoleseding ya Phetolelo, e hlophisitswe ke Roberto A Valdeon. ISBN 978-84-8317-815-7.Setho sa MBAB Alet Kruger ke e mong ya  bileng le seabo bukeng ena, e “bokeletsang mesebetsi ya dirutehi tse ngata tse hlahileng ka mahetla dithutong tsena , tseo tsohle di sebetsanang le dibuka tsa tsebo, e bang ke tsa ditaba tsa bophelo, bohahlaudi ka tsa lenanethuto la yunivesithi. Empa tse ikgethang  pokeletsong ena ke ditaba tse tsotehang tse mabapi le karolwana ya phetholelo ya ditaba” (Luc van Doorslaer). Tlhahisoleseding e eketsehileng:http://www.monabaker.com/tsresources/newpubs_more.php?id=3595_0_4_0_M
Seabo sa Bafetoledi Dibukeng tsa Bana: Invisible Storytellers ka Gillian Lathey. Pokeletso  ena e fanaka nalane ya tlhophollo ya mesebetsi  e fetoletsweng ya tlelasiki bakeng sa bana, e jwaloka dingolwang tsa Hans Christian Andersen le dipale tsa Grimms. Lathey o fuputsa seabo sa mofetoledi le sekgahla sadiphetolelo nalaneng ya puo ya Senyesemane dibukeng tsa bana ho tloha mongwahagkgolong wa leshome le metso e robong ho ya pele. Dipuisano tse tummeng tsa dingolwa nakong ka nngwe e senola ho nyolosa le ho theoha kamohelong ya dingolwang tse fetoletsweng tsa bana, mmoho le maemo a bonamodi (ho ba sedi kamoo setso se tlamehang ho fetolelwa ka teng) ba setso ke bafetoledi le bahlophisi. Tlhahisoleseding e eketsehileng: http://www.routledge.com/books/details/9780415989527/
Translation, Resistance, Activism, e hlophisitswe ke Maria Tymoczko. ISBN 978-1-55849-833-4. Pokeletso ena ya meqoqo ya seabo sa bafetoledi jwaloka baitseki ba diphethoho e hlahloba mekgwa ya ho bala phetholelo e le tlaleho ya ngangisano ya setso  le boitseko ba mehopolo. Diphetolelo di tadingwa jwaloka dibopeho tsa tumelo, dipolotiki le tshebetso ya mehopolo e seng feela mokgwa wa ho fetisa dipuisano kapa ditsela tsa boiqapelo dingolweng. Tlhahisoleseding e eketsehileng: http://www.umass.edu/umpress/spr_10/tymoczko10.htm
Lesedinyana la Rapport le hlahisitse ditaba tse itseng tse kgahlisang ka phetolelo ya dingolwa kgweding e fetileng. Sheba
http://www.rapport.co.za/Boeke/Nuus/Kreatiewe-proses-stel-talle-uitdagings-20100903. (Ka phetholelo ya Daniel Hugo ya Koning van Katoren etswang ho Dutch) le http:www.rapport.co.za/Boeke/Nuus/ Ander-lande-se-psige-kry-lewe-in-Duits-20100903 (ka khampani ya Sejeremane e fetoletseng mosebetsi wa MaAfrika Borwa Lebogang Mashile, Sello K. Duiker le Ivan Vladislavic Sejeremaneng).
Wordfast LLC, mofani wa tranlation memory (TM) le dinolo tsa khumputa, e hlahisitse tshebediso ya mahala e tshehetsang phetolelo ho iPad ho Wordffast Anywhere environment. Tlhahisoleseding e eketsehileng: http://www.wordfast.com/products_wordfast_anywhere.html
Modern Language Association e mema boingodiso ba diphehesano tsa book-prize tse tlang. Meputso ya dibuka tse leshome le metso e supileng ho tla fanwa ka yona sebokeng sa MLA ka Pherokgong 2012 ho kenyeletswa Kgau ya Lois Roth bakeng sa mosebetsi wa phetholelo e itlhommeng pele ya bolelele ba buka ho ya Senyesemaneng. Phetholelo e tshwanetse hore e be e phatlaladitswe selemong sa 2010, bafetoledi ha ba tlamehe hore e be e le ditho tsa MLA. Letsatsi la qetelo la ho ingodisa ke la 1 Mmesa. Tlhahisoleseding e eketsehileng: awards@mla.org, http://www.mla.org/resources/awards/awards_submissions/awards_comptetions/biennial_prizes2011/prizeinfo_roth
Dinolo tsa khomputa le Diwebsaete
Dibukantswe tsa Pharos; tse kgathisong tsa NB Publishers, haufinyana e sa tswa hlahisa kgatiso e ntjha ya disebediswa tsa khomputa Multilingual Illustrated Dictionary. E etsang ho ithuta tlotlontswe ho be bonolo ka ho fetisisa. CD-ROM, bapisitsweng le buka ya Jonh Bennet le Nthusesng Tsoeu e entswe ke Centre for Technology (CTexT®) yunivesithing ya Leboya Bophirma (khempaseng ya Potchefstroom). Dipuo tse teng ke Senyesemane. SeZulu, Sesotho, SeXhosa, Setwana, Afrikaans le Sepedi. CD-ROM e fumaneha ho On The Dot (orders@onthedot.co.za, 0800220 224) kapa Bowline (021 550 97000). Tlhahisoleseding e eketsehileng: Moira Müller (Moira.Muller@nwu.ac.za).
Bafetoledi ba bangata ba atisa ho fumana diimeile tse hothweng ke tsa bafani tse nyehelanang ka mesebetsi ya bofetoledi, eo kgabareng ho fumanwang hore ke qekanyetso. Sheba ditaba tsa Proz.com Wiki kamoo o ka elang hloko mesebetsi ya boqhekanyetsi le kamoo o etsang ka teng ho qobang dinyehelo tsa mesebetsi ya boqhekanyetsi le boqhekanyetsi, ho fumana lesedi le eketsehehileng: http://wiki.proz.com/wiki/index.php/Detecting_and_reacting_to_false_job_offers_and_other_scams
Websaete e ntjha e etseditsweng bafetoledi ba profeshene le bareki e thakgotswe. E kenenyeletsa boingodiso ba kgokelo, tsehebetso ya projeke ya bolaodi, tshebetso ya Escrow le puisano le mekgwa ya melaetsa. Etela www.bewords.com
Diketsahalo le ho kotjwa ha dingolwa
Ho ngolwa ha di tlaleho le boikopelo Wekshopo ya matsatsi a mararo Stellenbosch University Language Centre, 26-28 Mphalane 2010, e tla o tjhorisa hore o hlophe ditokomane tsa bohlokwa ka boqhetsebe bo boholo le boitshepo. Letsatsi la qetelo la boingodiso ke 15 Mphalane 2010. Bakeng sa tlhahisoleseding ikopanye le audrey Poole ho 021 808 2167 kapa ho taalsentrum@sun.ac.za. 
Seboka sa 16 sa Matjhaba sa Mokgatlo wa Mabitso wa Afrika e ka Borwa (NSA): Homo Nominans – Mankind, the namer Club Mykonos, Western Cape, 26-28 Mphalane 2010. Seboka se tla fuputsa lefatshe la ho rea le tjheseho e kgolo ya motho ya  ho rea dintho. Bakeng sa tlhahisoleseding e eketsehileng ikopanye le Bertie Neethling ho bneethling@uwc.ac.za. 
Wekshopo ya phetolelo le bohlophisi: Univesithing ya Stellenbosch/Kommunico, 1-5 Pudungwana 2010. Lenaneo le tla akaretsa thiori ya phetolelo, thiori ya bohlophisi tshupiso, phetolelo ya molao, bohlophisi ba molao, phetolelo ya tsa ditjhelete, bohlophisi ba dingolwa tsa websaete le phetolelo ya dingolwa. Letsatsi la ho qetela la ho ingodisa ke la 28 Mphalane 2010. Ikopanye le amanda Lourens bakeng sa tlhahisoleseding le eketsehileng: alou@iafrica.com kapa 084 514 8111
Dingolwa tsa websaete Pakana e felletseng: Wekshopo ya matsatsi a mahlano Stellenbosch university Language Centre, 8-12 Pudungwana e tla tadimana le boqapi, ntshetsopele le tokiso ya websaete. Letsatsi la ho qetela la dikopo ke 28 Mphalane mme ke bankakarolo ba 20 tla amohlelwa bakeng sa seshene ka nngwe. Bakeng sa tlhahisoleseding le eketsehileng ikopnaye le Audrey Poole ho 021 808 2167 ka ho taalsentrum@sun.ac.za. 
Dimmotlolo tsa Phuputso Dithutong tsa II tsa Phetolelo: Manchester, 29 Mmesa-– Motsheanong 201. Sepheo sa seboka ke bopa sebaka sa dikganyetsano tse matla le tjhadimo ya dintho tsa sehloho tse tla thulana le dimotlolo tse ntjha le tse seng di ntse di le tshebetsong le phenyokolla maemo a dithiori tse ngangisanong tsa dilemo tse mmalawa tse fetileng. Letsatsi la ho qetela la boingodiso ba pele ke 1 Pudungwana 2010. Ingodise ho http://www.llc.manchester.ac.uk/ctis/activities/conferences/researchmodels2/registration/
Professional Editors’ Group (PEG) e tla amohela baeti sebokeng sa kgokahanyo ka la 13 Pudungwana 2010 Zoo Lake Sportsmen’s Club Parkview ka 2 tm. Lia Marus o tla be a bua sehlohong sa “How to design a DIY website". Ditekete di ja R30 bakeng sa ditho tsa PEG le R40 ho bao e seng ditho tsa PEG mme dino o tla ithekela tsona. Imaili Joan Fairhurst ho joanfair@global.co.za o beeletsa sebaka sa hao. 
Lekala la motse Kapa la PEG le tla ba le diwekshopo tse pedi hamorao selemong sena. Ho itokisetsa Seboka sa PEG sa Bohlophisi ba Desitheishene le Dithesise tsa Mastase le Doktreiti: Ethical and practical considerations' (13 Pudungwana 2010 Royal Cape Yacht Club Koung ya Table Bay) le A handle on plain language issues and practice (11 Tshitwe 2010 sebakeng sona seo). Ikopanye le peg@editors.org.za bakeng sa tlhahisoleseding le eketsehileng. 
Seboka sa First Annual Protocol  sa Afrika (APACA): CSIR Internaltional Convetion Centre, Pretoria, 17-19 Pudungwana 2010. Seboka se tla akaretsa dihloho tse jwaloka tsamaiso ya prothokholo e nepahetseng, ho ipapisa le prothokholo moelelong wa phapang ya meetlo le setso tsa ditjhaba tsa MaAfrika, leeto la semmuso, dithaetlele le dibopheho tsa buisana ka boitshwaro ba folaga le kamoo ho ka sebetswang le masedinyana ka teng , mmoho le seshene e mabapi le bafetoledi le ditoloko, tse tla etswa ke motlatsamodula setulo wa MBAB, Hohn Blaauw. Tlhahisoleseding e eketsehileng: http://www.protocolconference.net. 
Seboka sa Bobedi sa Selemo sa Dithuto tsa Phetholelo Afrika: Yunivesithing ya Stellenbosch, 29 Pudungwana-4 Tshitwe 2010. Se tla tshwara ke Lefapha la la Language Management and Langauge Practice Yunivesithing ya Freisitata le Lefapha la Afikaans le Dutch Yunivesithing ya Stellenbosch, SSTSA ke ya boithuti ba Doktreit/mastase le/kapa barupelli ba dithuto tsa phetholelo le kgokahanyo ya ditso tse kopaneng ho tshwa makgalong ohle a Afrika ka sepheo sa ho sebeletsa ho ya ho agenda ya BoAfrika ya dithuto tsa phetolelo. Tlhahisoleseding e eketsehileng: http://www.ufs.ac.za/SSTSA
English Academy of Southern Africa: 2011 Internalional Golden Jubilee Conference – Literature, Literacy and Language: Motse Kapa, 27-30 Lwetse 2011. Seboka se mema bafuputsi ba seng ba le tshebetsong, mesuwe le baetsamaano ho buisana ka diphephetso le ditaba dikarolong tse tharo tsa dingolwa tsa Senyesemane, boithito ba ba dingolwa le thuto ya puo ya Senyesemane. Dingolwa tse hlwailweng di tla phatlalantswa lesedinyaneng la peer-reviwed la  English Academy of Southern Africa, The English Academy Review. Dipampitsana (bolelele ba bo sa feteng mantswe a 300) di romelwe ho Mof. Naomi Nkealah ho englishacademy@societies.wits.ac.za pele ho la 30 Pudungwana 2010. 
FIT XIX World Congress: San Francisco, USA, 1-4 Phato 2011. Lepetjo la seboka ke “Bridging Cultures”. Dikopo ( bolelele bo sa feteng mantswe a 300) di memelwa bakeng sa diseshene le baahlodi tse akaretsang dihloho tse fapaneng. Letsatsi la qetelo la ho romelwa ke 1 Tshitwe 2010. Dipuisano ka puo ya Senyesemane di romelwe ho tarek.shamma@uaeu.ac.ae. Bakeng sa tlhahisoleseding le boingodiso bakeng sa seboka: www.fit2011.org
Tse phetholetsweng! An inteteractive festival of literary translation: Monash University, Melbourne, Australia, 7-12 Tlhakubele 2011. Mokete sepheo sa ona se itshetlehile ho bafetoledi ba batjha le ba kgajana mme se tla sebetsana le lenaneo la bodulo la beke yohle ya ho tsepamisa maikutlo ho etseng phetholelo, mmoho le dipuisano tse itshetlehileng dintlha thsa thiori, ho etsa le kgwebo ya phetholelo ya dingolwa. Tlhahisoleseding e eketsehileng: http://www.arts.monash.edu.au/translation-interpreting/translated.php 
Phetolelo ya Seafrikanse: Mariènne Botha, Leona Labuschagne, Johan Blaauw
Phetolelo ya Setswana: Peter Mekgwe, Pauline More
Phetolelo ya Sezulu: Manzo Khulu
Phetolelo ya Sexhosa: Sonwabile Cotiyana, Angelinah Dazela
Phetolelo ya Sesotho: Mike Mahase
Phetolelo ya siSwati: Benjie Shongwe
__________________________________________________________________________________________________________________

Dintlha tsa go ikgolaganya le Setheo:

     Marion Boers. Mogala: 011 803-2681. Fekese: 0866 199 133. Imeili: publications@translators.org.za

     Irene Dippenaar. Mogala: 079 492 9359. Fekese: 086 511 4971. Imeili: registrar@translators.org.za

