sotho.63.yourbackpage_last_2
Diaparo tseo ke sa di rateng...
Ke marikgwe a masesane ao ke neng ke a reke Paris, ka se a lekanye!" A ne a fihle a nqaka! A ne a mphetole tjhebeho. Ha nka ba ka pheta ka a apara. Ke ne ke ithute letho phosong ena - lekanya diaparo pele o di reka.
Ke e fe naledi o qetetseng ho sebetsa le yona...
Ke ya monna! Ke ne ke kgabisa naledi ya Generations Dumisani-Sizwe Mbebe, ya bapalang karolo ya mohlankana wa Khethiwe, mme ke ne ke sa rate diaparo tsa bona. "Tjhe, nke se di apare, ha se setaele sa ka."
"Sheba," Ke ne re ho yena, "Kgale ke le mosebetsing ona. Ke hiretswe ho tla etsa mosebetsi ona mme ke tla o bolella ka moo o tlamehang ho shebahala ka teng. Haeba o sa tsebe, ithute."
Ha ke ne ke qetela ho hloka tjhelete...
Ka 2001 mme ho ne ho fetole bophelo ba ka. Ke ne ke sa ntsane ke le sebontshi mme ho ne ho fela le dikgwedi tse tharo pele ke fumana moputso wa ka. Ke ne ke lapile, mme ke ne ke thaba ha ke fumane kopi feela ya tee. Ke ne ke nke qeto ya ho nka bohato ba ho etsa se neng se tla mpha moputso kgafetsa, mme ke ha ke tla qala ho kgabisa dinaledi tsa TV le ho akanya.
Ha ke qetela ho robala le motho betheng e ne e le...
Ntjanyana ya ka! Ke ne ke phaphame ho na le se nthetsang! E ne e le ntja ya ka, Rickymol. E ntle ke a e rata.
Mohla ke qetelang ho palama tekesi...
Ke ne ke tenehe ha mokganni a ne a qobella mosadi wa Congo hore a bue Sezulu. Ke ne ke mmuise ka Sesotho mme ya re ha a re ha a nkutlwe, ka re ho yena: "Le mosadi yane le yena o ne a sa o utlwe. Ha o a tlameha ho kgesa batho."
Ha ke qetela ho aka motho e ne e le...
Seakanyi sa SA David Tlale - marameng ka bobedi, e leng setale sa Fora.
Ha ke ne ke qetela ho pheha...
Disontaheng tse mmalwa tse fetileng, ke pheha nama ya kgoho e hadikilweng le ya kgomo mmoho le maqebekwana. Mme le nkgono ba ne ba dutse ba bolela hore bashemane ba tshwanetse ho etsa sohle lapeng mme ba ne ba rute motswala ho pheha, ho roka le ho hlatswa.
Ha ke ne ke qetela ho haroha letswalo...
Ha abuti Thabiso a ne a amohuwa koloi haufi le Ellis Park nakong e ka etsang selemo e fetileng. Ke tlwaetse ho utlwa batho ba bua ka taba ena, empa ha e se e etsahala ho wa heno, ho ba hobe.
Kereke eo ke qetetseng ho ya ho yona...
Ke ya NG Reformed, Sebokeng. Ke moo ke yang teng le ba heso ka Disontaha.
Seo ke qetetseng ho se bolella mme...
"Ke tla dula ke o rata.
Ha ke rate o boele o hlophehe. O tla ba le sohle seo o se hlokang." O a tseba hore ke tiile, ke ne ke mo tshepise ntlo, mme ka phethisa. Lelapa la ka le tla pele, ho le jwang kapa jwang. [s]
E bokeleditswe ke Patricia McCracken
Lentswe la ho qetela
LEQEPHE LA KAMORAO
Seakanyi sa feshene le sebontshi sa mehleng Ephraim Molingoana o bua ka tsa mohla a qetelang ho suna monna, ho sebetsa
le naledi ya monna le ho reka Paris
