sotho.69.biscuits
Kgabisa
ka tse monate!
NO BAKE BISCUITS
* 1/2 kopi (125ml) majarine
* 1 kopi (250ml) cocoa powder
* 1 kopi (250ml) lebese
* 1 kopi (250ml) tswekere e tshweu
* 2 dikopi (500ml) oats
1. Qhibidihisa majarine paneng. Tshela cocoa powder, lebese le tswekere. Fuduha ho fihlela ho kopana.
2. Tshela oats, o fuduhe. Tlosa pane mofuthung, e fodise metsotso e 5-10.
3. Tshela motswako ona ho baking sheet e be dibolo mme o di tlohele di sete.
Ditjeho: R24,56
E etsa tse 25
Maele: Haeba o etsetsa Keresemese, kgabisa ka mmala o mofubedu le di-cherries tse tala pele e seta.
GINGERBREAD MEN
* 3 dikopi (750ml) cake flour
* 2 dikgabana (10ml) bicarbonate of soda
* 2 dikgabana (10ml) ground ginger
* bohashana ba letswai
* 3/4 kopi (185ml) majarine, o e kgabele dikotwana
* 1 1/2 dikopi (375ml) tswekere
* 1 lehe
* 4 dikgaba (60ml) golden syrup
1. Sefela bicarbonate of soda, folouru, ginger le letswai sejaneng.
2. Fehlela lehe, tswekere le sirapo jekeng. Tshela motswakong o ommeng, o dube ho etsa hlama.
3. Ala hlama letlapeng le fafaditsweng ka folouru. E kgabele e be Gingerbread Men (kapa dibopeho tse ding). Bula masobana ka lehlakana (straw) moo o tla kenya tshwele ha o leketlisa
di-cookies.
4. Beha ho baking tray e tlotsitsweng ka mafura. Baka ontong e seng e le mofuthung wa 180oC metsotso e 15 kapa ho fihlela ho butswa.
5. E tlohele e fole. Kgabisa ka icing kapa dipompong tse mmalwa.
Ditjeho: R14,60
E etsa dibiskiti tse 15 tse kgolo kapa tse 25 tse nyane
SUGAR COOKIES
Cookies
* 1/2 kopi (125ml) majarine
* 1/2 kopi (125ml) tswekere
* 1 kopi (250ml) self-raising flour
* 1 kopi (250ml) cake flour
* 1/2 kgabana (2,5ml) letswai
* 1 lehe
* lebese (haeba e le thatana)
1. Kopanya majarine le tswekere sejaneng ho fihlela ho kopana. Tshela difolouru kaofela, letswai le mahe mme o kopanye. Haeba hlama e le thata, tshela lebese.
2. Kopanyetsa motswako letlapeng le fafaditsweng ka folouru mme o o ale hasesane. E sehe o etse dibopeho mme o tshele ho baking tray e tlotsitsweng ka mafura. Bula masobana ka lehlakana (mona o tla leketlisa dibiskiti ka tshwele).
3. Baka ontong e seng e le mofuthung wa 180oC metsotso e 10-15, ho fihlela e butswa.
4. E fodise pele ho icing.
Icing
* 1 1/2 dikopi (375ml) icing sugar
* 1 mothwebe o mosweu wa lehe
* 4 marothodi lemon juice
* sefetolammala
1. Sefela icing sugar sejaneng.
2. Fehlela lehe sejaneng se seng. Tshela icing sugar leheng butle butle o ntse o fehla ho fihlela ho kopana. Tshela seno o ntse o fehla.
3. Tlama di-cookies ka tshwele hore o kgone ho di leketlisa.
4. Tshela sefetolammala ho icing sugar ka ho rata ha hao. Tshela mmala ka mong polasitiking mme o e phunye lesoba le lenyane ntlheng mme o e pepete ho tshela mmala. E fafatse ho di-cookies. Di tlohele di ome pele o ka di leketlisa sefateng.
Ditjeho: R16,35
E etsa tse ka bang 20
POPCORN TINSEL
* 1 kgaba (15ml) oli
* 2 dikopi (500ml) poone ya popcorn
* nale le tshwele
1. Futhumetsa oli paneng. Pheha popcorn o kala ka kopi.
2. Kenya tshwele naleng.
E tlame lefito qetellong. Follela popcorn tshweleng ka ho rata ha hao. Kgaola tshwele o ntshe nale, o tlame lefito.
Ditjeho: R3,50
SWEET CANDY CHAINS
* tshwele kapa ulu
* nale
* dipompong tse bonolo
1. Kenya tshwele naleng. Tlama lefito qetellong. Follela dipompong ho yona ka ho rata ha hao. Kgaola tshwele o tlame lefito qetellong.
Ditjeho: Di a fetana, ho
ya ka mofuta wa dipompong. [s]
BONA SESOTHO December 2008
DI TATSO
Boloka bana ba le maphathephathe ba pheha dimomonane hape o ba rute le ho kgabisa sefate sa Keresemese. Ba tla ho thabela... Resepe le setaele ka Gemini Food Promotions, ditshwantsho ka Kim Thunder
No Bake Biscuits
BONA SESOTHO December 2008
