sotho.209.meat
Dijo tsa letsatsi
Sweet-and-sour Chicken
Disebediswa
oli ya ho hadika
1,5kg maqa a nama ya kgoho
1 x 410g kotikoti ya paenapole, e minyolositsweng lero
1 pakana onion soup
1 kopi (250ml) metsi a tjhesang
3/4 kopi (185ml) lero la lamunu
Mokgwa
1. Hadika nama ka oli. E kenye ka hara casserole dish. Ala paenapole
hodima nama.
2. Duba sopho ka metsi a tjhesang. Tshela lero la lamunu. Tshela motswako hodima nama.
3. Baka ontong ya mofuthu wa 180oC metsotso e 50.
Ditjeho: R56,89
E fepela ba 6
Meatballs In Gravy
Disebediswa
750g beef mince e se nang mafura
1/2 kopi (125ml) folouru
1 lehe le kgobilweng
letswai le pepere bakeng sa tatso
1 pakana powderd gravy
Mokgwa
1. Kopanya mince, folouru le lehe. Noka mme o e dube hantle.
2. Hodima boroto e fafaditsweng folouru, bopa dibolwana ka mince. Di tshele ka hara casserole dish.
3. Baka ontong ya mofuthu wa 180oC metsotso e 20.
4. Etsa sopho ho latela ditaelo tse pakaneng. E tshele hodima meatballs. Baka metsotso e meng hape e 10.
5. E fepele mmoho le savoury rice.
Ditjeho: R40,60
E fepela ba 6
Chicken Livers
Disebediswa
oli ya ho hadika
1 eie e kgabetsweng
2 dikgabana (10ml) curry powder e babang
1 chicken stock cube
500g dibete tsa kgoho
Mokgwa
1. Hadika eie oling ho fihlela e ba bonolo.
2. Tshela curry powder le stock cube.
3. Tshela dibete mme o hadike.
4. E fepele mmoho le papa le chutney.
Ditjeho: R24,78
E fepela ba 4
Easy Tomato Chicken
Disebediswa
oli ya ho hadika
10-12 maqa a nama ya kgoho
1 green pepper e kgabetsweng
1 pakana ya tomato soup
1 x 25g kotikoti ya tomato paste
Mokgwa
1. Hadika nama ka oli ho fihlela e ba soothwana. Tshela le pepere.
2. Duba sopho ka 1 1/2 dikopi (375ml) metsi a belang. Kopanya le tomato paste.
3. Tshela hodima nama ya kgoho. Pheha metsotso e 30 mofuthung o lekaneng.
Ditjeho: R48,90
E fepela ba 6
Italian Chicken And Rice
Disebediswa
oli ya ho hadika
12 maqa a nama ya kgoho
2 chicken stock cubes
2 dikopi (500ml) reise e tala
1/2 kopi (125ml) kase, e kereitilweng
Mokgwa
1. Hadika nama ka oli.
2. Tshela stock cubes dikoping tse 3 (750ml) tsa metsi a belang. Tshela ka nameng, o bedise. Tshela reise, o bedise metsotso e 10.
3. Tshela ka hara casserole dish. Baka ontong ya 180oC mohlomong metsotso e 45. Tlhadiela ha ho hlohakala.)
4. Fafatsa kase ka hodimo. Busetsa ontong hore e qhibidihe. E fepele hanghang.
Ditjeho: R47,56
E fepela ba 6
Meat And Potato Stew
Disebediswa
1kg stewing beef e kgabetsweng
4 ditapole tse kgabetsweng
2 dihwete tse kgabetsweng dilae
1 pakana onion soup
Mokgwa
1. Bedisa nama ka dikoping
tse 2 tsa metsi (500ml) hora.
2. Tshela ditapole, dihwete le sopho.
3. Bedisa, o fuduwa. Fokotsa mofuthu, o phehe metsotso e 30. E fepele hanghang.
Ditjeho: R57,89
E fepela ba 6
Minced Rice
Disebediswa
oli ya ho hadika
750g minced beef
2 dikopi (500ml) reise e tala
1 beef stock cube
1 pakana oxtail soup
3/4 kopi (185ml) metsi a fofo
Mokgwa
1. Hadika mince ka oli o e ntshetse ka thoko.
2. Qhibidihisa stock cube ka 1 1/2 dikopi (375ml) metsi a belang. Tshela ka pitseng.
3. Duba sopho ka 3/4 kopi (185ml) metsi a fofo. Tshela ka pitseng. O tshele le reise mme o phehe.
4. Kgutlisetsa mince, o kopanye hantle.
Ditjeho: R39,32
E fepela ba 6 [s]
Ha o na nako- Bekeng ena, leka e nngwe ya diresepe tsena letsatsi le letsatsi - ba lelapa la hao ba tla o rata le ho feta pele!
diresepe le setaele ka GEMINI FOOD PROMOTIONS
ditshwantsho ka KIM THUNDER
BONA SESOTHO - January 2007
Sweet-and-sour Chicken.
Meatballs In Gravy.
BONA SESOTHO - January 2007
