sotho.134.braai (2)
Braai ke nako ya boithabiso!
Ha le le ho braai, ha ho monko o monate o fetang lefotha. Lelapa le tla thabela resepe ena ya papa e ikgethang e theohelang ka nama e besitsweng
BONA SESOTHO - September 2006
Braai Burgers.
Cheesy Beer Loaf
Disebediswa
3 dikopi (750ml) self-raising flour
3 dikgaba (45ml) tswekere
1 x 360ml kotikoti ya biri
100g kase e kereitilweng
Mokgwa
1. Kopanyetsa folouru le tswekere sejaneng. Tshela biri le kase.
2. Tshela ho loaf tin e tlotsitsweng ka mafura. Baka mofuthung wa 180oC metsotso e 45-60.
3. Bo ntshe o bo fodise.
Ditjeho: R8,45
Tasty Ribs
Disebediswa
2/3 kopi (170ml) lero la lamunu
2 dikgabana (10ml) Worcestershire sauce
1 eie e kgabetsweng
1/2 kopi (125ml) syrup
1kg dikgopo
Aromat bakeng sa tatso
Mokgwa
1. Kopanya lero la lamunu, Worcestershire sauce, eie le syrup.
2. Inela nama motswakong oo bosiu kaofela.
3. E bese mashaleng. Noka ka Aromat.
Ditjeho: R34,89
E ka fepela ba 6
Braai Pap With A Difference
Disebediswa
180g phofo ya poone
1 1/2 dikopi (375ml) metsi
1/3 kopi (85ml) lebese
1 kgaba (15ml) oli
1/2 eie e kgabetsweng
2 mahe a kgobilweng
1 kopi (250ml) self-raising flour
bohashana ba tswekere
oli bakeng sa ho hadika
Mokgwa
1. Pheha papa.
2. E tshole o tshele lebese, oli le eie. E soke.
3. Pshatlela mahe, folouru le tswekere ka hare.
4. Futhumetsa mafura paneng. Tshela hlama ka paneng ka kgaba. Hadika ho fihlela e ba sootho.
Ditjeho: R8,90
E etsa tse 24 [s]
Braai Burgers
Disebediswa
1kg minced beef
1 eie e kgabetsweng
1 green pepper e kgabetsweng
1 pelepele e kgubedu e ntshitsweng dithootse ya kgabelwa
2 mahe
1 kopi (250ml) mafoforetsane a bohobe
letswai le pepere bakeng sa tatso
Mokgwa
1. Kopanya nama, eie, pepere le pelepele.
2. Tshela mahe, mafoforetsane, letswai le pepere.
3. Bopa dibolwana. Di boloke sehatsetsing metsotso e 20.
4. Di bese. Fepela le dirolo tsa humburger, lettuce le tamati.
Ditjeho: R28,95
E etsa tse 12
resepe le setaele ka GEMINI FOOD PROMOTIONS
setshwantsho ka KIM THUNDER
